Bana – zorta transzportu lōndowygo ô sztrasie wytyczōnyj glajzōm banowōm abo linōm, kerōm poruszajōm sie cugi abo pojydyncze wagōny/kabiny. Bano je zortōm transzportu sztywnoglajzowygo, tzn. jeji pojazdy mogōm poruszać sie ino przirychtowanym lo danyj technologiji torym. W szerokym znoczyniu miano "bana" ôbiymuje cołko infrastruktura – liniy banowe, stacyje (banhofy, przistanki), zaplecze techniczne; tabor banowy – pojazdy a instytucyje banowe – przewoźnikōw banowych, administratorōw infrastruktury (zarzōndy banowe). Potoczniy miano to może sie ôdnosić do kożdygo s uōnych elymyntōw, szczygōlniy lini banowyj abo firmy banowyj. Nojszerzij rozpowszychńōno we krajach rozwiniyntych je bano na torze dwōglajzowym (bano kōnwyncjōnalno), zwykle ô prześwicie 1435 mm, mianowano tyż normalnotorowōm. Bano kōnwyncjōnalno ô napyńdzie mechanicznym rozwijoła sie ôd II ćwierci XIX wieka a je to forma transzportu, kerej rozwōj poprzedziu upowszychniyniy sie wszyjskych inkszych mechanicznych środkōw transzportu. Cug